
Ako sa uchádzať o trvaly pobyt: 


Krok 1: Stiahnite si bezplatnú aplikáciu EU Exit Document Check. Vyzerá takto: 


ef elle Wi 


Wäit 


GON UR 


Aplikáciu EU Exit: ID Document Check môžete použiť na vyplnenie časti o identite 
vo svojej žiadosti o registráciu v EU Settlement Scheme. 


Aplikácia: 

e skontroluje pravosť vášho preukazu totožnosti, 
e overí, či tento preukaz patrí vám. 

Na získanie trvalého pobytu potrebujete: 


Skontrolovať, či môžete používať túto aplikáciu na svojom telefóne 


Používatelia zariadení Android 
Budete potrebovať: 


e operačný systém Android 6.0 alebo vyšší — túto informáciu nájdete 
v nastaveniach, 
e minimálne 135 MB úložného priestoru na inštaláciu aplikácie, 


e pripojenie na 3G, 4G alebo Wi-Fi, 

e technológiu NFC (Near-Field Communication), aby aplikácia dokázala 
naskenovať váš preukaz — túto informáciu nájdete v nastaveniach. Ak môžete 


používať svoj telefón na bezkontaktné platby, znamená to, že má NFC a že túto 
aplikáciu môžete používať. 


Používatelia zariadení iPhone 


Beta verzia aplikácie „ID Document Check“ je už dostupná pre iPhone 7 a novšie 
modely. 


Budete potrebovať: 


e iPhone Z alebo 7 Plus alebo novší model, 


e iOS 13.2 alebo novší — verziu nainštalovaného softvéru zistíte v menu 
Nastavenia > Všeobecné v časti O zariadení, 


e minimálne 120MB úložného priestoru na inštaláciu aplikácie, 
e pripojenie na 3G, 4G alebo Wi-Fi. 


Aplikácia bude potrebovať prístup ku fotoaparátu vo vašom telefóne. Ak si 
aplikácia nevyžiada prístup, umožnite jej prístup v nastaveniach. 


Používanie aplikácie 
Otázka 1: Ste občanom EHP alebo Švajčiarska? 
EHP zahfňa krajiny EÚ a takisto Island, Lichtenštajnsko a Nórsko. 


Ak nie ste občanom EÚ, ale váš druh ním je, môžete mať aj tak nárok na podanie 
žiadosti. 


Aký preukaz totožnosti mám použiť? 
Ak máte biometrický pas, je to najlepší preukaz totožnosti, ktorý môžete použiť, 
ale môžete použiť aj svoj národný preukaz totožnosti bez ohľadu na to, či je 


biometrický, alebo nie. Táto príručka sa najskôr zaoberá tým, ako použiť pas 
(strana 2), a následne tým, ako použiť národný preukaz totožnosti (strana 6). 

Ak použijete pas: 


Naskenujte svoj pas — s biometrickým čipom 


Nasledujúci symbol ukazuje, že váš preukaz má biometrický čip a aplikácia ho 


dokáže naskenovať. 


Pomocou fotoaparátu vo vašom telefóne odfoťte stranu pasu s fotografiou. 
V rámiku musí byť celá strana vrátane 2 riadkov s číslicami v spodnej časti strany. 
Uistite sa, že fotoaparát vo vašom telefóne je zaostrený na text na strane. 


Aplikácia vás vyzve, aby ste nastavili svoj telefón tak, aby ste preukaz efektívne 
zachytili. Tieto výzvy sa zobrazia vtextovom okne v hornej časti obrazovky. 


Uistite sa, že ste na fotografii zachytili celú stranu s fotografiou. 

Hold document straight 


Processing document 

V prípade problémov skúste odfotiť svoj preukaz držiac ho v natiahnutej ruke. 

Skontrolujte informácie uvedené na vašom preukaze 
Z preukazu a z telefónu odstráňte prípadné puzdrá a obaly. 


Keď budete pripravený na začatie kontroly svojho preukazu, kliknite v aplikácii 
na tlačidlo „skontrolovať teraz“. 


Keď vám aplikácia prikáže „skontrolovať informácie vášho preukazu“, umiestnite 
telefón na preukaz. Ak máte zapnutý zvuk na telefóne, započujete pípnutie, keď 
bude dokument rozpoznaný. 


Pohybujte s telefónom okolo preukazu dovtedy, kým ho aplikácia nerozpozná. 
Čip sa v rôznych preukazoch nachádza na rôznych miestach. 

EUROPÄISCHE UNION 


Keď aplikácia úspešne načíta čip v preukaze, na obrazovke sa zobrazí hlásenie 
„informácie skontrolované“. Nehýbte telefónom dovtedy, kým sa nezobrazí táto 
správa a neukončí sa kontrola. 


Ak aplikácia preukaz nerozpozná, čas na kontrolu vyprší a na obrazovke sa zobrazí 
hlásenie „informácie neboli nájdené“. V prípade, že sa tak stane, pohybujte 
s telefónom pomaly okolo preukazu dovtedy, kým ho aplikácia nerozpozná. 


Ak používate pas a máte problémy, umiestnite telefón na zadnú stranu strany 
s fotografiou. 


Ak použijete nebiometrický národný preukaz 
totožnosti: 


Má váš preukaz strojovo čitateľnú zónu (MRZ)? 


MRZ vyzerá takto: 

Musíte naskenovať prednú a zadnú stranu svojho preukazu totožnosti. Pri fotení 
prednej strany preukazu je nutné zachytiť MRZ. 


Za bežných okolností by ste boli požiadaný o zaslanie svojho preukazu totožnosti 
Centru pre riešenie pobytov EÚ. V dôsledku epidémie Covid 19 je však táto 
služba pozastavená. 


Ak váš preukaz nemá MRZ, nebudete môcť aplikáciu použiť. 
Naskenujte svoju tvár 


Obrazovka bude pri skenovaní tváre blikať. Držte si fotoaparát v telefóne 
pred tvárou dovtedy, kým sa skenovanie neukončí. 


Ak vám blikajúce svetlo môže spôsobiť problémy, môžete tento krok preskočiť a 
poskytnúť iný doklad totožnosti. Urobíte to tak, že pôjdete do menu „Zistiť viac“ a 
vyberiete možnosť „Preskočiť tento krok“. 


Používatelia vo veku 10 a menej rokov nebudú vyzvaní k naskenovaniu tváre. 

Odfotte sa 
Čo by ste mali urobiť: 


1. pozerať sa priamo do fotoaparátu, 
2. mať neutrálny výraz tváre — neusmievajte sa, ani sa nemračte, 


3. zložiť si tónované okuliare, napríklad slnečné. 
Vaša fotografia: 


e by mala byť dobre osvetlená prirodzeným svetlom, 


e by nemala mať na pozadí žiadne iné tváre. 


Vyplnenie Žiadosti o registráciu v EU Settlement 


Po dokončení kontroly vášho preukazu totožnosti vyplníte zvyšok svojej žiadosti 
na internetovej stránke GOV.UK. Aplikácia vás presmeruje na túto stránku 
pomocou odkazu na doménu GOV.UK. 


Žiadosť môžete takisto vyplniť prihlásením sa pomocou ľubovoľného smartfónu, 


laptopu alebo počítača. https://www.gov.uk/settled-status-eu-citizens- 
families/applving-for-settled-status prejdite na stránke smerom dole na časť 
Pokračovať v žiadosti. Na prístup k žiadosti budete potrebovať číslo svojho pasu a 
dátum narodenia. 


Informácie o podaní žiadosti vo vašom jazyku nájdete kliknutím na tento odkaz: 
https://www.gov.uk/guidance/settled-status-for-eu-citizens-and-their-families- 


translations 


Musíte zodpovedať niekoľko otázok: 

1. Máte dvojité občianstvo? 


Ste občanom dvoch krajín zároveň? 
2. Máte predošlé občianstvo? 


Mali ste pred týmto občianstvom iné občianstvo? Napr. v prípade, že ste boli 
občanom Bangladéša, ale vzdali ste sa tohto občianstva a stali sa Európanom. 


3. Používali ste niekedy iné meno? 
Napr. v prípade, že ste sa vydali/oženili alebo si zmenili priezvisko. 
4. Máte doklad o trvalom pobyte v Spojenom kráľovstve? 


V prípade, že máte platný doklad o trvalom pobyte v Spojenom kráľovstve, 
máte jednu z nasledujúcich vecí: 


e potvrdenie v modrej knižke s „pobytovou dokumentáciou“ (alebo 
ružovej v prípade občanov Švajčiarska), 


e potvrdenie v pase, 


e biometrický pobytový preukaz potvrdzujúci trvalý pobyt (len v prípade, 
že nie ste občanom EÚ, EHP alebo Švajčiarska). 


s. Máte povolenie na vstup alebo pobyt na neurčitú dobu? 


Povolenie na vstup alebo pobyt na neurčitú dobu (ILR) sú typy štatútov 
prisťahovalca. 


Štandardne ste žiadali o povolenie na vstup alebo pobyt na neurčitú dobu. 
Buď máte v pase príslušnú pečiatku, alebo máte list od Ministerstva vnútra. 
Takisto máte možno „vinetu“ (nálepku) alebo biometrické povolenie na pobyt. 


s. Boli ste niekedy odsúdený za trestný čin? 

Vaša žiadosť musí byť prijatá v prípade, že ste boli odsúdený na menej ako 
12 mesiacov väzenia v Spojenom kráľovstve, a to za jeden trestný čin. 


Vaša žiadosť môže byť zamietnutá v prípade, že: 


e ste za posledných 5 rokov boli odsúdený za trestný čin a bol vám udelený 
trest odňatia slobody v Spojenom kráľovstve, 

e vám bol udelený trest odňatia slobody na 12 a viac mesiacov za jeden 
trestný čin v Spojenom kráľovstve, 

e ste boli odsúdený za trestný čin 3 a viackrát za posledné 3 roky 
v Spojenom kráľovstve (vrátanie odsúdení, ktoré neviedli k odňatiu 
slobody) a máte menej ako 5 rokov nepretržitého pobytu, 

e stebolivydaný zo Spojeného kráľovstva, 

e je na vás vydaný európsky zatykač, 

e ste boli odsúdený za trestný čin v inej krajine. 


Ak ste boli odsúdený za trestný čin, povedzte nám o tom, a my vám pomôžeme. 
Môžeme vás odporučiť na konzultáciu so špecialistom a pomôcť vám tento 
problém vyriešiť. 


Ak odsúdenie za trestný čin neuvediete alebo uvediete akékoľvek nepravdivé 


informácie, vaša žiadosť môže byť zdržaná alebo odmietnutá, keďže vaše 


Add 


konanie môže verejný orgán (GOV.UK) považovať za „klamlivé“, čo môže mať 
vážne následky pre váš pobyt v Spojenom kráľovstve. Najlepšie bude, ak 
poviete pravdu a prijmete našu pomoc. 


7. Boli ste niekedy zapojený do terorizmu alebo zločinov proti ľudskosti? 


Nastavenie zabezpečenia žiadosti: 
Teraz musíte nastaviť zabezpečenie svojej žiadosti: 


Máte 3 skupiny otázok. Musíte zodpovedať 1 otázku z každej časti. 

Odpovede sú o vás, napríklad: Kde sa zoznámila vaša matka s vaším otcom? Aké 
bolo vaše prvé zamestnanie? 


Tieto otázky musíte zodpovedať v prípade, že sa budete musieť obrátiť 
na Centrum pre riešenie pobytov EÚ. Preto si pamätajte svoje odpovede alebo si 
ich zapíšte. 


Pri podávaní žiadosti: 


Musíte uviesť, ako dlho žijete vSpojenom kráľovstve, a môžete byť vyzvaný 
k nahratiu dodatočných dôkazov. 


Dostanete pokyn, ku ktorým rokom máte poskytnúť dôkazy, a tieto dôkazy 
môžete nahrať použitím fotoaparátu vo svojom telefóne. Radi vám s tým 
pomôžeme. 


Po podaní žiadosti: 


V ten istý deň, ako ste podali žiadosť, by ste mali dostať e-mail z domény 
GOV.UK, ktorým sa potvrdzuje podanie žiadosti. Tento e-mail obsahuje vaše 
meno a 16-ciferné číslo vašej žiadosti. Tento e-mail si uchovajte, pretože toto 
16-ciferné číslo žiadosti budete potrebovať na komunikáciu s Centrom 

pre riešenie pobytov EÚ v prípade, že sa budete chcieť informovať o stave svojej 
žiadosti. 


Každá žiadosť je vybavovaná jednotlivo av dôsledku epidémie Covid 19 nám 
Centrum nedokáže podať informáciu o tom, ako dlho vybavovanie žiadostí 
v súčasnosti trvá. 


Na záver dostanete e-mail z domény GOV.UK s potvrdením výsledku žiadosti. 
Tento e-mail bude mať prílohu, a to pravdepodobne v spodnej časti emailu. Táto 
príloha potvrdzuje výsledok vašej žiadosti a poskytuje informácie o tom, ako svoj 
štatút dokážete online. 


Ako kontaktovať Centrum pre riešenie pobytov EÚ, ktoré vybavuje vašu žiadosť? 

Centrum pre riešenie pobytov EÚ nie je otvorené pre návštevníkov z dôvodu 
epidémie Covid 19. Môžete ho kontaktovať vyplnením online formulára. 
Môžeme vám s ním pomôcť alebo môžete kliknúť na tento odkaz a vyplniť 
formulár sám. Musíte uviesť e-mailovú adresu, ktorú ste uviedli vo svojej žiadosti, 
a číslo vašej žiadosti: https://eu-settled-status-enquiries.service.gov.uk/start 


